**Ministru kabineta noteikumu projekta "Grozījumi Ministru kabineta 2012. gada 31. jūlija noteikumos Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekta "Grozījumi Ministru kabineta 2012. gada 31. jūlija noteikumos Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem"" (turpmāk – noteikumu projekts) mērķis ir veikt saskaņojumus noteikumu normās kontekstā ar aktuāliem procesiem finanšu un budžetu vadības likumdošanas jomā.Noteikumi stājas spēkā nākamajā dienā pēc tās publicēšanas Latvijas Republikas oficiālajā izdevumā "Latvijas Vēstnesis". |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots:- pēc Finanšu ministrijas iniciatīvas;- lai ieviestu Valsts kontroles revīzijas Nr. 2.4.1-7/2016 "Budžeta plānošana Latvijā – vai esošā pieeja ir efektīva” ieteikumu: “Lai Saeimai un sabiedrībai tiktu sniegta pilnīga un patiesa informācija par publiskajām investīcijām, aicinām Finanšu ministriju korekti apzināt, kādas ir valstī veiktās publiskās investīcijas, un uzlabot budžeta paskaidrojumos sniegto informāciju, t.sk. uzrādot informāciju par plānotajiem publisko investīciju projektiem sadalījumā pa nozarēm. " |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir precizēt un papildināt Ministru kabineta 2012. gada 31. jūlija noteikumus Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem" (turpmāk – noteikumi Nr. 523) saistībā ar aktuālajiem procesiem.Noteikumu projekts paredz:- saskaņot noteikumu normas un salāgot terminu lietojumu, lai tās atbilstu citiem normatīviem aktiem[[1]](#footnote-1), kā arī precizēt skaidrojumu sniedzamajai informācijai. Tie ir redakcionāli precizējumi, kuri neievieš saturiskās izmaiņas (noteikumu projekta 1., 2., 3. un 15. punkts);- veikt tehniskus grozījumus administratīvi teritoriālās reformas kontekstā. Tas ir redakcionāls precizējums, kurš neievieš saturiskās izmaiņas (noteikumu projekta 4. punkts);- veikt izmaiņas un papildinājumus attiecībā uz budžeta programmu numerāciju saistībā ar jauno 2021-2027 ES struktūrfondu plānošanas periodu (noteikumu projekta 5. un 6. punkts). Tā kā Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanas budžeta apakšprogrammas tiek veidotas saistībā ar to plānošanas periodu – tad katrā nākamajā plānošanas periodā apakšprogrammas vai to nosaukumi var pamainīties. Lai katrā šādā gadījumā nebūtu jāveic grozījumi noteikumos Nr. 523 (tādejādi mazinot administratīvo darbu) -turpmāk aktualizētais saraksts ar budžeta programmu (apakšprogrammu) nosaukumiem un numerācijām netiks uzskaitīts noteikumos Nr.523, bet tiks publicēts Finanšu ministrijas tīmekļa vietnē ([*https://www.fm.gov.lv/lv*](https://www.fm.gov.lv/lv) *=> Valsts budžets => Metodika => Budžeta pieprasījumi un prioritārie pasākumi => 1.* *Noteikumi par budžeta pieprasījumu izstrādāšanas un iesniegšanas pamatprincipiem*). Kā arī noteikumi Nr.523 tiek papildināti ar apakšpunktiem, kas nosaka *Tehniskās palīdzības* un *Atmaksu valsts pamatbudžetā* apakšprogrammu numerāciju jaunajam plānošanas periodam;- papildināt noteikumus Nr. 523 ar informāciju, ka katru gadu aktualizēto veidlapu paraugi tiek publicēti Finanšu ministrijas tīmekļa vietnē, kā tas tiek darīts jau pašlaik ([*https://www.fm.gov.lv/lv*](https://www.fm.gov.lv/lv) *=> Valsts budžets => Metodika => Budžeta pieprasījumi un prioritārie pasākumi => 1.* *Noteikumi par budžeta pieprasījumu izstrādāšanas un iesniegšanas pamatprincipiem*). Katru gadu noteikumos Nr. 523 noteiktās veidlapas tiek aktualizētas un publicētās Finanšu ministrija tīmekļa vietnē – kārtējām gadam norādot budžeta pieprasījumu veidlapās informācijas sniegšanas gadus un izmaiņas (ja tādas ir) ekonomiskās klasifikāciju kodos (EKK). (noteikumu projekta 7. punkts);- lai pilnveidotu Valsts budžeta likuma paskaidrojumu sadaļu "Valsts budžeta izdevumi investīcijām" atbilstoši izmaiņām citos normatīvajos aktos[[2]](#footnote-2), papildināt noteikumus Nr. 523 ar veidlapu Nr. 28 "Valsts budžeta izdevumi investīcijām" (38.2 pielikums), kurā tiks ietverts apraksts par budžeta resora nozīmīgākajām plānotajām valsts budžeta investīcijām, to virzieniem, mērķiem un sagaidāmajiem rezultātiem, kā arī valsts budžeta investīciju sadalījums pa programmām (apakšprogrammām), katrā no tām sniedzot informāciju par resora ieskatā būtiskākiem investīciju projektiem/pasākumiem/objektiem, savukārt pārējos izdevumus pamatkapitāla veidošanai programmas (apakšprogrammās) ietvaros norādot kopsummā bez detalizētā atšifrējuma (noteikumu projekta 8., 16. un 20. punkts). Iesniedzot budžeta pieprasījumu, ministrijām Veidlapas Nr. 28 I. daļu (Informācija par nozīmīgākajiem investīciju virzieniem n+1 gadā) būs jāiesniedz *Word* dokumentā un II. daļu (Valsts pamatbudžeta/Speciālā budžeta izdevumi investīcijām no n līdz n+3 gadam) – *Excel* dokumentā. Labklājības ministrijai abās šajās daļās informācija jāsniedz gan par valsts pamatbudžetu, gan speciālo budžetu. Ņemot vērā no 2021. gada 1. janvāra Likumā par budžetu un finanšu vadību iekļauto budžetu investīciju definīciju, resoram valsts budžetā plānotajiem izdevumiem pamatkapitāla veidošanai jāsakrīt ar Veidlapas Nr. 28 II sadaļas "Valsts pamatbudžeta/Speciālā budžeta izdevumi investīcijām no n līdz n+3 gadam" kopsummu attiecīgajā gadā. Šīs izmaiņas pirmo reizi tiks piemērotas 2021. gadā, sagatavojot valsts budžeta likuma projekta 2022. gadam paskaidrojumus.- veikt grozījumus noteikumu Nr. 523 punktos saistībā ar grozījumiem Likumā par budžetu un finanšu vadību, pārstrukturizējot ilgtermiņa saistību veidus (noteikumu projekta 9., 10., 11. un 14. punkts). Turpmāk atsevišķi tiks izdalīti tādi saistību veidi (kā tas bija arī līdz šim) kā saistības Eiropas Savienības politiku instrumentu un pārējās ārvalstu finanšu palīdzības līdzfinansētajos projektos, maksājumi par aizņēmumiem un kredītiem, un maksājumi starptautiskajās institūcijās un programmās. Savukārt visas parējās iepriekš atsevišķi klasificētas saistības tiks turpmāk atspoguļotas pie "citām ilgtermiņa saistībām". Sakarā ar termina "budžeta investīcijas" precizēšanu Likumā par budžetu un finanšu vadību, paskaidrojam tā saikni ar ilgtermiņa saistību jēdzienu - izdevumi pamatkapitāla veidošanai (jeb budžetu investīcijas) var būt gan Eiropas Savienības politiku instrumentu un pārējās ārvalstu finanšu palīdzības līdzfinansētajos projektos, gan arī citās ilgtermiņa saistībās. Uzturēšanas izdevumi, kas ir ilgtermiņa saistību neatņemamā sastāvdaļa, arī turpmāk tiks iekļauti ilgtermiņa saistību pielikumā. Savukārt var būt arī tādi izdevumi pamatkapitāla veidošanai, kas nav ilgtermiņa saistības (piemēram, vienreizējas kapitālās iegādes). Papildus precizēti atsevišķu projektu nosaukumi (noteikumu projekta 12. un 13. punkts). Šīs izmaiņas pirmo reizi tiks piemērotas 2021. gadā, sagatavojot valsts budžeta likuma projekta 2022. gadam paskaidrojumus;- precizēt paskaidrojumu veidlapās Nr. 7(pb) (17. pielikums) un Nr. 7(LM) (18. pielikums) tabulu "Prioritārajiem pasākumiem papildus piešķirtais finansējums no n+1 līdz n+3 gadam". Vienādots prioritāro pasākumu atspoguļojums tabulā neatkarīgi no tā, vai pasākums attiecas uz vienu vai vairāk nekā vienu programmu (noteikumu projekta 17. punkts).- izteikt no jauna veidlapu Nr.10 (pb) "Valsts sociālo pabalstu, izdienas pensiju un piemaksu pie vecuma un invaliditātes pensijām izdevumu aprēķins" (21.pielikums) un veidlapu Nr.10 (sb) "Valsts pensiju, sociālās apdrošināšanas pabalstu un valsts budžeta maksājumu izdevumu aprēķins" (22.pielikums) - vairākiem pabalstu veidiem ir redakcionāli precizēti nosaukumi (piemēram, likumdošanā vārds "invalīds" ir aizstāts ar vārdiem "persona ar invaliditāti" u.c.), kā arī salīdzinoši ar iepriekšējiem gadiem ir ieviesti jauni valsts sociālo pabalstu veidi, tai skaitā izveidota jauna pamatbudžeta apakšprogramma 20.04.00 "Bēgļa un alternatīvo statusu ieguvušo personu pabalsti", kuras ietvaros tiek izmaksāts bēgļu pabalsts, kā arī precizēti pielikumu tabulu kolonnu nosaukumi (aizstājot vārdus "Skaits (vid.mēn.)" ar vārdiem "Saņēmēju skaits (vid.mēn.)" (noteikumu projekta 18. un 19. punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Nav.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministriju un citu centrālo valsts iestāžu darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nebūs ietekmes uz tautsaimniecību. Noteikumu projekta tiesiskais regulējums nemaina administratīvo slogu. |
| 3. | Administratīvo izmaksu monetārs novērtējums | Noteikumu projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Valsts budžeta politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2020.gada 12. oktobrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Valsts budžeta politika”, adrese: <https://www.fm.gov.lv/lv/mk-noteikumu-projekts-grozijumi-ministru-kabineta-2012-gada-31-julija-noteikumos-nr-523-noteikumi-par-budzeta-pieprasijumu-izstradasanas-un-iesniegsanas-pamatprincipiem> un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://www.mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas un citas centrālās valsts iestādes, kas izstrādā un iesniedz Finanšu ministrijā budžeta pieprasījumus vidējam termiņam. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildi paredzēts nodrošināt esošo funkciju un cilvēkresursu ietvaros. |
| 3. | Cita informācija | Nav. |

Finanšu ministrs J. Reirs

Klinsone 67095531

ieva.klinsone@fm.gov.lv

1. Likums par budžetu un finanšu vadību, Ministru kabineta 2012. gada 11. decembra noteikumi Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam", Vispārējās izglītības likums, Ministru kabineta 2015. gada 17. novembra noteikumi Nr. 649 "Kārtība, kādā pašvaldībām aprēķina un sadala valsts budžeta mērķdotāciju māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām" [↑](#footnote-ref-1)
2. Grozījumi Likuma par budžetu un finanšu vadību (likumprojekts 814/Lp13) 21.pantā attiecībā uz budžeta paskaidrojumos ietveramo informāciju par valsts budžeta investīcijām, un šā likuma pārejas noteikums, kas nosaka, ka informāciju par valsts budžeta investīcijām iekļauj, sagatavojot gadskārtējā valsts budžeta likuma projekta 2022. gadam paskaidrojumu. Plašāks skaidrojums par budžetu investīciju definīciju un budžeta paskaidrojumos iekļaujamo informāciju par valsts budžeta investīcijām pieejams attiecīgā likumprojekta anotācijā: [Latvijas Republikas Ministru Kabinets: Tiesību aktu projekti (mk.gov.lv)](http://tap.mk.gov.lv/lv/mk/tap/?pid=40492578&mode=mk&date=2020-09-30) [↑](#footnote-ref-2)